CELEX: 62017TA0378
Language: hu
Date: 2018-12-07 00:00:00
Title: T-378/17. sz. ügy: A Törvényszék 2018. december 7-i ítélete – La Zaragozana kontra EUIPO – Heineken Italia (CERVISIA) („Európai uniós védjegy – Felszólalási eljárás – A CERVISIA európai uniós ábrás védjegy bejelentése – CERVISIA AMBAR korábbi nemzeti szóvédjegy – Viszonylagos kizáró ok – Megjelölések hasonlósága – Összetéveszthetőség – A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja]”)

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/27
            
         
      A Törvényszék 2018. december 7-i ítélete – La Zaragozana kontra EUIPO – Heineken Italia (CERVISIA)
      (T-378/17. sz. ügy) (1)
      
      ((„Európai uniós védjegy - Felszólalási eljárás - A CERVISIA európai uniós ábrás védjegy bejelentése - CERVISIA AMBAR korábbi nemzeti szóvédjegy - Viszonylagos kizáró ok - Megjelölések hasonlósága - Összetéveszthetőség - A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja]”))
      (2019/C 72/34)
      Az eljárás nyelve: angol
      
         Felek
      
      
         Felperes: La Zaragozana, SA (Zaragoza, Spanyolország) (képviselők: L. Broschat García és A. M. Santos Peribañez ügyvédek)
      
         Alperes: az Európai Unió Szellemi Tulajdoni Hivatala (EUIPO) (képviselők: J. Ivanauskas és H. O’Neill meghatalmazottak)
      
         A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Heineken Italia SpA (Pollein, Olaszország) (képviselők: P. Pozzi és G. Ghisletti ügyvédek)
      
         Az ügy tárgya
      
      Az EUIPO ötödik fellebbezési tanácsának a La Zaragozana és a Heineken Italia közötti felszólalási eljárással kapcsolatban 2017. március 13-án hozott határozata (R 1241/2016-5. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék hatályon kívül helyezi az Európai Unió Szellemi Tulajdoni Hivatala (EUIPO) ötödik fellebbezési tanácsának 2017. március 13-án hozott határozatát (R 1241/2016-5. sz. ügy).
               
            
                  2)
               
               
                  A felek maguk viselik saját költségeiket.
               
            
         (1)  HL C 256., 2017.8.7.